**«Салық органының салықтық тексеруді жүргізу туралы шешім қабылдау қағидаларын және негізін, сондай-ақ салық төлеушінің тіркеу деректерінде көрсетілген орналасқан жері бойынша және (немесе) салық салу объектісінің және (немесе) салық салуға байланысты объектінің орналасқан жері бойынша салық органының хронометраждық зерттеп-қарауды жүргізу туралы шешім шығару қағидаларын айқындау туралы» Қазақстан Республикасы Қаржы министрі бұйрығына**

**(**бұдан әрі – Жоба**)**

**ТҮСІНДІРМЕ ЖАЗБА**

**1. Әзірлеуші мемлекеттік органның атауы**

Қазақстан Республикасының Қаржы министрлігі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, нормативтік құқықтық акті жобасын қабылдау үшін негіздемелер және/немесе оны қабылдау қажеттілігінің басқа да негіздемелері**

Бұйрықтың жобасы Қазақстан Республикасы Салық кодексінің 153-бабы 1-тармағының 3) тармақшасына және 158-бабы 3-тармағына сәйкес әзірленді.

**3. Нормативтік құқықтық акті жобасы бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисап, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі)**

Жобаны қабылдау республикалық бюджеттен қаражат бөлуді талап етпейді.

**4. Нормативтік құқықтық акті жобасы қабылданған жағдайда болжанатын әлеуметтік-экономикалық, құқықтық және (немесе) өзге де салдар, сондай-ақ жоба ережелерінің ұлттық қауіпсіздікті қамтамасыз етуге ықпалы**

Жобаны қабылдау теріс әлеуметтік-экономикалық және/немесе құқықтық салдарға әкеп соқпайды.

**5. Жеке әлеуетті мүдделі тараптар (үкімет, бизнес қауымдастығы, халық, басқа санаттар) үшін олардың егжей-тегжейлі сипаттамасымен күтілетін нәтижелердің нақты мақсаттары мен мерзімдері**

Жобаның мақсаты салық төлеушілерге кешенді және (немесе) тақырыптық салықтық тексерулер, көлденең мониторинг барысында жүргізілген операциялар туралы қосымша ақпарат беру жолымен өткізілген және сатып алынған тауарлар, көрсетілген жұмыстар мен көрсетілетін қызметтер бойынша өзара есеп айырысуларды растау бойынша, сондай-ақ басқа мемлекеттердің, халықаралық ұйымдардың салық немесе Құқық қорғау органдарынан сұрау салулар алу кезінде құқық беру болып табылады.

**6. Енгізілетін жоба қабылданған жағдайда заңнаманы оған сәйкес келтіру қажеттілігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не ондай қажеттіліктің болмауы**

Талап етілмейді.

**7. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі**

Сәйкес келеді.

**8. Осындай өзгерістерге әкеп соғатын нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері**

Жоба осындай өзгерістерге әкеп соғатын нормативтік құқықтық актінің жобасын қолданысқа енгізуге байланысты жеке кәсіпкерлік субъектілерінің шығындарын төмендетуге және (немесе) ұлғайтуға әкеп соқпайды.

**Қазақстан Республикасының**

**Қаржы министрі М. Тәкиев**