**«Салық органының салықтық тексеруді жүргізу туралы шешім қабылдау қағидаларын және негізін, сондай-ақ салық төлеушінің тіркеу деректерінде көрсетілген орналасқан жері бойынша және (немесе) салық салу объектісінің және (немесе) салық салуға байланысты объектінің орналасқан жері бойынша салық органының хронометраждық зерттеп-қарауды жүргізу туралы шешім шығару қағидаларын айқындау туралы»  
 Қазақстан Республикасы Қаржы министрі  
бұйрығының жобасын қабылдаудың ықтимал қоғамдық-саяси, құқықтық, ақпараттық және өзге де салдарларын**

**БАҒАЛАУ**

(бұдан әрі – Жоба)

**1. Қоғамдық-саяси салдарына бағалау:**

Жоба азаматтардың конституциялық құқықтары мен бостандықтарын бұзбайды және салықтық әкімшілендірудің ашықтығын арттыруға бағытталған. Ол тек Қазақстан Республикасында қызметін жүзеге асыратын және цифрлық активтерді өткізумен айналысатын салық төлеушілерге қатысты.

Жобаны қабылдау қоғамда әлеуметтік шиеленіс пен наразылық тудырмайды. Бұл бизнес-қоғамдастық, соның ішінде шағын кәсіпкерлік өкілдері тарапынан оң қабылдануы мүмкін, себебі салықтар мен бюджетке міндетті өзге төлемдерді орындау кезінде уақыт пен шығындарды азайтуға мүмкіндік береді.

Жоба адал салық төлеушілер үшін, әсіресе, бизнесті жүргізудің тең жағдайларын жасайды.

**2. Құқықтық салдарына бағалау:**

Жоба Қазақстан Республикасы Салық кодексінің 153-бабының   
1-тармақтын 3-тармақшасының және 158-бабының 3-тармағының ережелерін іске асыру мақсатында әзірленген. Тиісінше, ол Конституцияға және қолданыстағы өзге де нормативтік құқықтық актілерге қайшы келмейді.

Атап айтқанда, ұсынылып отырған құқықтық реттеу қажетті және негізделген, өйткені ол мемлекеттік кіріс органының салықтық тексеру жүргізу туралы шешімді, сондай-ақ мемлекеттік кіріс органының салық төлеушінің тіркеу деректерінде көрсетілген орналасқан жері бойынша және (немесе) салық салу объектісінің және (немесе) салық салу объектісінің орналасқан жері бойынша хронометраждық тексеру жүргізу туралы шешімді шығару тәртібі мен негізін айқындайды нысанын белгілейді. Бұл әкімшілік тәжірибеде құқықтық анықтық пен бірізділікті қамтамасыз етуге ықпал етеді.

Жоба салық төлеушілер үшін жаңа міндеттемелер мен шектеулер енгізбейді, тек Қазақстан Республикасының Салық кодексінде көзделген үдерісті реттейді.

Осылайша, Жоба заңнаманы қолдануда құқықтық анықтық пен болжамдылықты нығайтуға ықпал етеді.

**3. Ақпараттық салдарына бағалау:**

Жоба бойынша ақпараттық салдарлар туындамайды, себебі ол мемлекеттік кірістер органының салықтық тексеру жүргізу туралы шешімді, сондай-ақ мемлекеттік кірістер органының салық төлеушінің тіркеу деректерінде көрсетілген орналасқан жері бойынша және (немесе) салық салу объектісінің және (немесе) салық салу объектісінің орналасқан жері бойынша хронометраждық тексеру жүргізу туралы шешімді шығару тәртібі мен негізін айқындайды нысанын реттейді. Бұл түрлі нысандар бойынша салықтық тексерулерді тағайындау кезінде мемлекеттік кірістер органдарының іс-қимылдарын ретке келтіруге және мемлекеттік кірістер органдары басшыларының олардың негізді мақсаты бойынша жауапкершілігін күшейтуге мүмкіндік, нәтижесінде бюджетке төленетін салық сомаларының түсуі артып, сәйкесінше көлеңкелі экономиканың үлесі азаяды.

**4. Өзге салдарға бағалау:**

Жоба республикалық бюджеттен қосымша шығындарды талап етпейді, кәсіпкерлік ортаға, бәсекелестікке немесе экологиялық жағдайға теріс әсер етпейді.

Өзгерістер қолданыстағы нормаларды техникалық нақтылауға бағытталған және ұйымдық немесе институционалдық реформаларды көздемейді.

Басқа салдарлар болжанбайды.

**Қазақстан Республикасы**

**Қаржы министрі М. Такиев**